รายงานสุขภาพ เกี่ยวดับการดื่มเครื่องดื่มแอลกอฮอล์
ที่ผ่านมาแทบจะเรียกได้ว่า ทุกๆ เดือน จะมีรายงานเกี่ยวกับเรื่องการดื่มเครื่องดื่มแอลกอฮอล์จำพวกไวน์แดง หรือเบียร์ดำทุกวันในปริมาณที่ไม่ม
แต่รายงานล่าสุด จากผู้เชี่ยวชาญแห่งสมาคมโรคมะเร็งและสมาคมหัวใจอเมริกันระบุว่า การที่ใครก็ตามมุ่งหมายว่า จะดื่มแอลกอฮอล์เพื่อให้เกิดผลดีต่อสุขภาพนั้นอาจจะไม่ใช่เรื่องที่ถูกต้องนัก ช่วงต้นฤดูหนาวอากาศเย็นๆ เช่นนี้ ไวน์แดงและเครื่องดื่มแอลกอฮอล์อื่นๆ ขายดีเป็นเทน้ำเทท่า หลายคนดื่มเพื่อช่วยให้ร่างกายอบอุ่นแต่ก็มีหลายคนดื่ม เพราะเชื่อว่ามีประโยชน์ต่อสุขภาพ มีรายงานมากมายหลายชิ้น เปิดเผยประโยชน์ด้านสุขภาพที่ได้จากการดื่มไวน์แดงหรือเบียร์ดำทุกวันในปริมาณที่ไม่มากนัก ที่ทราบกันดี ก็คงจะเป็นประโยชน์ต่อหัวใจและหลอดเลือด ลดอัตราเสี่ยงของการเกิดโรคหัวใจและอาจช่วยลดปริมาณน้ำตาลในกระแสเลือดได้ หากดื่มแต่พอเหมาะ นอกจากนี้รายงานบางชิ้นระบุว่าไวน์แดงยังช่วยลดอาการความจำเสื่อม โรคกระดุกพรุนและอาจช่วยให้อายุยืนยาวขึ้น ช่วยป้องกันการเกิดโรคมะเร็งบางชนิด เช่นมะเร็งต่อมน้ำเหลือง แต่ฟังแล้วคุณผู้ฟังอย่าเพิ่งรีบไปซื้อไวน์แดงมากักตุนไว้เพราะล่าสุดผู้เชี่ยวชาญชาวอเมริกันชี้ว่าความเสี่ยงหรือโทษที่เกิดจากการดื่มแอลกอฮอล์ทุกวันนั้น มีมากกว่าประโยชน์เสียอีก คุณ Susan Gapstur ผอ.ฝ่ายระบาดวิทยาแห่งสมาคมโรคมะเร็งอเมริกันกล่าวว่าการดื่มแอลกอออล์ เพิ่มความเสี่ยงของการเกิดโรคมะเร็งในช่องปาก ช่องคอกล่องเสียง หลอดอาหาร ตับ ลำไส้ใหญ่และมะเร็งทรวงอก นอกจากนี้ ยังเพิ่มความเสี่ยงของการเกิดอุบัติเหตุในขณะมึนเมา และแม้รายงานหลายชิ้นจะชี้ว่าการดื่มไวน์แดง และเบียร์ดำเป็นประจำจะช่วยเพิ่มระดับสารต้านอนุมูลอิสระและสารต้านภาวะอักเสบของร่างกายได้แต่คุณหมอJenniferMieres แห่งวิทยาลัยการแพทย์ของมหาวิทยาลัยนิวยอร์ค และโฆษกของสมาคมหัวใจอเมริกันบอกว่าสารดังกล่าวสามารถพบได้ในผัก และผลไม้หลายชนิดเช่นน้ำองุ่นซึ่งเธอแนะนำว่าเป็นวิธีดีกว่าการดื่มไวน์แดงนะครับ คุณหมอ Mieres ยังบอกด้วยว่า คนที่ปกติไม่ดื่มเหล้าดื่มไวน์อยู่แล้วไม่ควรเริ่มดื่มเพราะเชื่อว่าจะช่วยลดความเสี่ยงของโรคต่างๆ โดยเฉพาะโรคหัวใจและสำหรับคนที่ดื่มเป็นประจำ ก็ควรจะลดๆ ลงมาให้เหลือปริมาณที่พอเหมาะซึ่งคำจำกัดความของปริมาณพอเหมาะนั้น คุณหมอบอกว่าเท่ากับเบียร์วันละ 1 กระป๋องไวน์ 1 แก้วเล็ก และเหล้าประเภทวิสกี้หรือวอดก้า ประมาณ 1 แก้วช็อตหรือ 1ออนซ์ครึ่ง นั่นสำหรับผู้หญิง ส่วนปริมาณที่พอเหมาะสำหรับผู้ชาย จะมากกว่าผู้หญิง1 เท่า ซึ่งการดื่มมากกว่านี้ คุณหมอเตือนว่า อาจก่อให้เกิดอันตรายต่อสุขภาพและทำให้อายุสั้นลงแพทย์หญิง Jennifer Mieres ระบุว่าแม้รายงานมากมายเกี่ยวกับประโยชน์ของแอลกอฮอล์จะถูกต้องตามหลักวิทยาศาสตร์แต่รายงานเหล่านั้น ก็เล่นกับความต้องการส่วนลึกของคนส่วนใหญ่ที่ต้องการแก้ไขปัญหาที่ยากที่สุด ด้วยวิธีที่ง่ายที่สุดและไม่ต้องลงมือทำอะไรมากเนื่องจากการป้องกันโรคหัวใจให้ได้ผลนั้น ทางที่ดีคือต้องมีวินัยในการออกกำลังกายดูแลเรื่องอาหารการกิน ต้องเปลี่ยนแปลงวิถีการใช้ชีวิต ซึ่งเป็นเรื่องยากในขณะที่การดื่มแอลกอฮอล์ดูเหมือนจะเป็นวิธีที่ง่ายที่สุด โดยที่ไม่ต้องลงแรงอะไรเลยนอกจากออกแรงยกแก้วหรือออกแรงเดินไปซื้อแค่นั้นเอง